description: DEJAN LUČIĆ nije samo enigma za čitaoce, već i za mnoge obaveštajne službe. Svojom knjigom Tajne albanske mafije izazvao je pravu pometnju u albanskoj Sigurimiji, ali i u tajnim policijama Zapada, koje su razotkrivene kao pokrovitelji, a ne kao borci protiv terorizma i krijumčarenja droge.Pitanja koja se uvek postavljaju su: KO STOJI IZA NJEGA, ODAKLE MU PODACI? Činjenica je da on kao bivši novinar, a sadašnji poslovni čovek, zaista poznaje mnogo ljudi i to na visokim položajima. Međutim, njegova biografija govori da on nije deo sistema, jer je uvek išao „uz vetar“ pa je tako dobio otkaz u listu Intervju posle objavljivanja knjige Pavelićev testament koja je razotkrila zločine Titovih saboraca protiv srpskog naroda.Enigma Dejan Lučić postaje zanimljivija ako se zna podatak da je on tajanstveni čovek koji je pilota australijskog porekla Danijela Snedena odveo u Knin i povezao ga sa tamošnjim pokretom otpora. Sneden je danas legendarni Kapetan Dragan... Lučić je to uradio iz senke.Tajanstveni pisac Lučić bio je i u Tuđmanovom Dubrovniku sa „bivšim“ američkim obaveštajcem Piterom Maherom, kako bi se snimila TV reportaža o „razaranjima“ grada od „četnika“.Međutim, stvar postaje još zanimljivija ako znamo da je Lučić išao u osnovnu školu sa sinom Franje Tuđmana, Miroslavom, koji je na funkciji glavnog nadzornika hrvatske tajne službe... Naravno, to je samo početak jedne priče o...Vladari iz senke je špijunski roman koji je interesantniji od Ladlama, La Karea i Morela, jer se dešava ovde i sada!Iz prikaza prof. dr Miroljuba Jevtića
language: Serbian
title: Vladari iz senke - I tom
publisher: Laguna